সিউল
সিউল বা সউল( "সউল্‌"; ) এশিয়া মহাদেশে অবস্থিত দক্ষিণ কোরিয়া (কোরিয়া প্রজাতন্ত্র) রাষ্ট্রের রাজধানী ও প্রধান শহর। শহরটি দেশের উত্তর-পশ্চিম অংশে হান নদীর তীরে অবস্থিত। সিউল নগরকেন্দ্র থেকে প্রায় ৬০ কিলোমিটার পশ্চিমে পীত সাগর অবস্থিত। শহরটি উত্তর কোরিয়ার সাথে সীমান্ত থেকে মাত্র ৪০ কিলোমিটার দূরত্বে অবস্থিত। সিউল শহরটি দক্ষিণ কোরিয়ার সংস্কৃতি, অর্থনীতি, রাজনীতি, প্রশাসন ও শিল্পকারখানার প্রাণকেন্দ্র। শহরটির মোট আয়তন প্রায় ৬০০ বর্গকিলোমিটার এবং এখানে প্রায় ১০ লক্ষ লোক বাস করে।
গুয়াংজু সাবওয়ে
গুয়াংজু সাবওয়ে দক্ষিণ কোরিয়ার দক্ষিণ-পশ্চিম অংশে অবস্থিত দেশটির ৬ষ্ঠ বৃহত্তম শহর গুয়াংজু-কে সেবা প্রদানকারী দ্রুত পরিবহন ব্যবস্থা। বর্তমানে ১৯টি স্টেশনের একটি লাইন নিয়ে এটি গঠিত, যা ২০০৪ সাল থেকে জনগণের জন্য উন্মুক্ত। ভবিষ্যতে আরও লাইন যোগ করার পরিকল্পনা আছে।